Vendim
Nr.113, datë 2.2.2009

Për përcaktimin e Autoritetit Kontraktues dhe fillimin e procedurave për dhënien me koncesion të shërbimit të regjistrit të barrëve siguruese

Në mbështetje të nenit 100 të Kushtetutës, të ligjit nr.8537, datë 18.10.1999 “Për barrët siguruese”, të ndryshuar, dhe të ligjit nr.9663, datë 18.12.2006 “Për koncesionet”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Autoriteti kontraktues për kryerjen e procedurave ligjore, për dhënien me koncesion të Shërbimit të Regjistrit të Barrëve Siguruese, është Ministria e Ekonomisë, Tregtisë dhe Energjetikës.
2. Fillimin e procedurave për dhënien me koncesion të këtij shërbimi.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë.

